Džai Džigans

Džai Džigans (; dzimis ) ir Ķīnas kosmonauts, Tautas Atbrīvošanas armijas Gaisa spēku lidotājs, ģenerālmajors. Viņš 2008. gadā veica pirmo Ķīnas iziešanu kosmosā.

Džai Džigans piedzima Lundzjanas apriņķī, Heilundzjanas provincē. Pēc tautības viņš ir haņs.
1985. gadā viņš sāka dienestu Tautas Atbrīvošanas armijā. 1989. gadā viņš Gaisa spēku 3. Aviācijas skolā ieguva bakalaura grādu. Pēc tam viņš dienēja par lidotāju, vēlāk bija posma komandieris, lidošanas instruktors.

1995. gada oktobrī Džai pieteicās par kandidātu kosmonautu vienībā, kurā tika ieskaitīts 1998. gada 5. janvārī.
2003. gada decembrī viņš bija triju kosmonautu grupā, kas gatavojās lidojumam ar kosmosa kuģi Shenzhou 5. Viņš bija Ķīnas pirmā kosmonauta Jana Liveja dublieris.
2004. gada decembrī Džai Džigans sāka gatavoties lidojumam ar kosmosa kuģi Shenzhou 6. 2005. gada oktobrī viņu apstiprināja par dublieru apkalpes komandieri.
2008. gada 24. septembrī tika paziņots, ka Džai būs Shenzhou 7 pamatpkalpes komandieris.

Pirmo kosmisko lidojumu Džai Džigans veica 2008. gada septembrī kā kosmosa kuģa Shenzhou 7 komandieris. Lidojuma laikā notika pirmā Ķīnas pārstāvju iziešana kosmosā. Iziešanu ārpus orbitālā moduļa veica Džai, savukārt Liu Bomins palika slūžu kamerā un novēroja Džigana darbības.

Džai bija Shenzhou 12 dublieru apkalpes komandieris.

Otro lidojumu kosmosā Džai Džigans sāka 2021. gada 15. oktobrī kā kosmosa kuģa Shenzhou 13 komandieris, dodoties otrajā ekspedīcijā uz orbitālo staciju Tiangong. Stacijā viņš ar diviem kosmonautiem pavadīja sešus mēnešus. Džigans veica divas iziešanas kosmosā. Uz zemes kuģa nolaižamais aparāts atgriezās 2022. gada 16. aprīlī.

Kosmisko lidojumu kopsavilkums:
 Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes Shenzhou 7   Liu BominsDzjins Haipens Komandieris 2 d 20 h 27 min Pirmā Ķīnas pārstāvju iziešana kosmosā Shenzhou 13   Vana JapinaJe Guanfu Komandieris 182 d 9 h 32 min 2. ekspedīcija uz Tiangong

Iziešanas atklātā kosmosā:
MisijaSlūžu kameraKosmonauti Sākums (UTC)BeigasIlgums Darbība Shenzhou 7 Shenzhou 7 orbitālais nodalījums Džai DžigansLiu Bomins  08:38 09:00  22 minūtes Pirmā Ķīnas iziešana kosmosā. Izmēģināts kosmiskais skafandrs. Džigans pilnībā izgāja kosmiskajā telpā, Bomins ar kājām palika slūžu kamerā. Tiangong 2. ekspedīcija Tianhe Džai DžigansVana Japina  10:51 17:16 6 stundas 25 minūtes Vispirms uz stacijas manipulatora tika uzstādīti kāju turētāji un darba platforma. Tad tika uzstādīta piekares ierīce un veikti pārvietošanas eksperimenti ar manipulatoru. Vana Japina kļuva par pirmo Ķīnas sievieti, kas veikusi iziešanu kosmosā. Tiangong 2. ekspedīcija Tianhe Džai DžigansJe Guanfu  10:44 16:55 6 stundas 11 minūtes Uzstādīta ārējā kamera "Panorāmas kamera C", uzstādīta kāju noturēšanas platforma. Pārbaudītas dažādas objektu pārvietošanas metodes ārpus stacijas

 Ārējās saites 

 Zhai Zhigang Encyclopedia Astronautica 
 Чжай Чжиган astronaut.ru 

Kategorija:Ķīnas kosmonauti